Polisie soek ma in internasionale ontvoeringsaakDie polisie is op soek na Michelle Estran. (Foto verskaf deur die SA Polisie) Die Wes-Kaapse polisie is op soek na die 46-jarige Michelle Estran nadat sy versuim het om ingevolge ŉ hooggeregshofbevel by die Wellington-polisie aan te meld. Kol. André Traut, polisiewoordvoerder, het gesê Estran se driejarige seuntjie is vermoedelik by haar. “Estran oortree ŉ hofbevel wat verband hou met ŉ internasionale kinderontvoeringsaak en ŉ lasbrief vir haar inhegtenisneming is uitgereik,” het Traut gesê. Enigiemand met inligting oor waar Estran haar moontlik bevind, word gevra om kol. Johan Barkhuizen te bel by 082 777 6380. Misdaadwenke kan ook by die polisie se Stop Misdaad-nommer by 08600 10111 of op die MySAPS-app aangemeld word.